## Pravilnik o zdravstvenoj ispravnosti vode za piće

### NN 46/1994 (10.6.1994.), Pravilnik o zdravstvenoj ispravnosti vode za piće

# MINISTARSTVO ZDRAVSTVA

Na temelju članka 50. stavka 1. točke 1. Zakona o zdravstvenoj ispravnosti
i zdravstvenom nadzoru nad namirnicama i prednketima opće uporabe ("Narodne
novine", br. 60/92) ministar zdravstva donosi

## PRAVILNIK

### o zdravstvenoj ispravnosti vode za piće

Članak 1.

Ovim pravilnikom propisuje se:

- zdravstvena ispravnost vode koja služi za javnu vodoopskrbu pučanstva
kao voda za piće ili za proizvodnju namirnica i pripremu hrane

- vrste i obim analiza uzorka vode za piće

- ućestalost uzimanja uzoraka vode za piće .

Članak 2.

Izrazi u smislu ovog pravilnika znače:

- Pod javnom vodoopskrbom pučanstva podrazumijeva se opskrba vodom za
piće više od 5 domaćinstava ili više od 20 ljudi, opskrba iz vlestitih
objekata poduzeća i ljudi koji samostalno osobnim radom obavljaju djelatnost
proiz vodnje i prometa namirnica i opskrbe javnih objekata kao što su škole,
vrtići, autobusni i željeznički kolodvori i drugi.

- Uzorak vode je količina vode uzeta jednokratno na jednom mjestu na
propisani način u svrhu laboratorijske analize.

- Analiza vode je određivanje organoleptičkih, fizikalno-kemijskih,
mikrobioloških i drugih svojstava vode, radi utvrđivanja njene zdravstvene
ispravnosti.

- Učestalost uzimanja uzoraka vode (uzorkovanje) je postupak uzimanja
uzorka vode za laboratorijsku analizu iz izvorišta i pojedinih vodoopskrbnih
objekata u određenim vremenskim razmacima.

- Izvorište je mjesto na kojem se voda zahvača za javnu vodoopskrbu
pučanstva (vrela, zdenci, rijeka, jezera, akumulacije).

- Vodovod je sustav za javnu vodoopskrbu pučanstva vodom za piće koji
ima uređeno i zaštićeno izvorište, spremnik i razvodnu mrežu.

- Vodoopskrbni objekti su uređaji pomoću kojih se zahvaća voda, prikuplja,
prerađuje i raspodjeljuje pučanstvu putem razvodne mreže.

- Razvodna mreža je sustav vodovodnih cijevi kojima se transportira
voda od izvorišta, preko svih uređaja i spremnika do potrošača. Hidranti
i zasuni su sastavni dijelovi razvodne mreže.

- Voda u originalnoj ambalaži je voda koja se puni u sterilnu ambalažu
(staklene boce, plastične boce i sl ) bez ikakve dodatne kemijske prerade
i dezinfekcije kemijskim tvarima. Dozvoljena je dezinfekcija zračenjem
ili ozonizacijom.

- ES je potrošnja vode od 200 litara na dan po stanovniku.

- Akcidentalno onečišćenje je nagli prodor tvari i mikroorganizama u
količinama koje su opasne za zdravlje ljudi, u izvorište ili vodoopskrbne
objekte, a posljedica je čovjekove aktivnosti.

- Izvanredno stanje je stanje nakon elementarne i druge nepogode ili
nakon akcidentalnog onečišćenja a pro glašava ga nadležni organ uprave.

- Higijensko-epidemiološke indikacije postoje kad zbog tehničkog stanja
vodoopskrbnih objekata, stanja okoliša, elementarnih nepogoda, akcidentalnog
onečišćenja i epidemiološke situacije, postoji mogućnost onečišćenja vode
mikrobiološkim, fizikalnim, kemijskim i radioaktivnim tvarima.

Članak 3.

Javna izvorišta i vodoopskrbni objekti moraju biti zaštičeni od slučajnog
ili namjernog onečišćenja i drugih utjecaja koji mogu ugroziti zdravstvenu
ispravnost vode za piće.

Članak 4.

Ispitivanje zdravstvene ispravnosti vode za piče obuhvaća :

- vodu na izvorištu

- vodu nakon procesa prerade, dezinfekcije

- vodu u spremniku vode za piće

- vodu u razvodnoj mreži.

Članak 5.

Odredbe,ovog pravilnika primjenjuju se na sve vode za piće bez obzira
na njihovo podrijetlo u prirodnom stanju ili nakon prerade ako se:

- isporučuje kao voda za piće

- upotrebljava u proizvodnji namirnica, pripremi hrane, i predmeta opće
uporabe bez obzira na način na koji ulazi u tehnološki proces

-upotrebljava za pripremu bezalkoholnih pića i soda vode

- puni u originalnu ambalažu (boca i sl.) bez ikakve dodatne kemijske
prerade i dezinfekcije kemijskim tvarima. Dozvoljena je dezinfekcija zračenjem
ili ozonizacijom.

Članak 6.

Zdravstveno ispravnom vodom za piće smatra se voda koja odgovara vrijednostima
iz TABLICE 1A do D koje su otisnute uz ovaj pravilnik i njegov su sastavni
dio.

M.D.K. je maksimalno dopuštena koncentracija koja se ne smije prekoračiti.

Uz tumačenje rezultata potrebno je uzeti u obzir i napomene date u TABLICI
1 od A-D, a koje su otisnute uz ovaj pravilnik i njegov su sastavni dio.

Članak 7.

Zdravstvena ispravnost vode za piće iz članka 4. i 5. ovog pravilnika
utvrđuje se na temelju popisa standardnih metoda i načina uzimanja uzoraka
vode za analizu koje su otisnute uz ovaj pravilnik i čine njegov sastavni
dio (Prilog I i II)

Članak 8.

Vrsta i obim analize uzorka vode za piće, Tablica 2, te učestalost uzimanja
uzoraka vode za piće, Tablica 3, radi ispitivanja njene zdravstvene ispravnosti
otisnute su uz ovaj pravilnik i njegov su sastavni dio.

Članak 9.

Za sve javne vodovode i druga izvorišta javne vodoopskrbe organ uprave
nadležan za poslove nadzora, osim analiza iz Tablice 2 može odrediti pračenje
dodatnih pokazatelja zdravstvene ispravnosti vode za piće:

- ovisno o prirodnom sastavu vode

- ovisno o tehnologiji prerade vode

- ovisno o procjeni ugroženosti tvarima prisutnim u okolišu a koje mogu
potencijalno ugroziti izvorište i vodu za piće

- ovisno o higijensko-epidemiološkoj indikaciji

Organ uprave nadležan za poslove nadzora može povečati učestalost uzimanja
uzoraka vode za piće predviđenih Tablicom 3

- u slućaju akcidentalnog onečišćenja ili elementarne nepogode

- ako postoje higijensko-epidemiološke indikacije

- ako se analizom vode za piće utvrdi da je zdravstveno neispravna.

Članak 10.

Zdravstvena ispravnost vode za piće u originalnoj ambalaži, ispituje
se na izvorištu u skladu s Tablicom 3, koja je otisnuta uz ovaj pravilnik
i njegov je sastavni dio.

Broj uzoraka za ispitivanje zdravstvene ispravnosti vode za piće u originalnoj
ambalaži u prometu ovisi o količini u prodaji ili na skladištu i to:

- do 1000             amb. jedinica\*              1 uzorak

- do 3000             amb. jedinica                2 uzorka

- do 5000             amb. jedinica                3 uzorka

- više od 5000      amb. jedinica                na svakih
                                                                daljnjih
5000
                                                                po jedan
uzorak

Ispitivanje zdravstvene ispravnosti vode za piće iz stavka 2. ovog članka
radi se u obimu analize "A" Tablice 2, koja je otisnuta uz ovaj
pravilnik i njegov je sastavni dio.
\_\_\_\_\_\_\_\_
\* jedna ambalažna jedinica obuhvaća 6 pojedinačnih kom. u
originalnoj ambalaži

Članak 11.

U slučaju elementarne nepogode ili akcidentalnog onečišćenja izvorišta
ili vode za piće koje se postojećim postupcima prerade vode ne može otkloniti,
a ne postoji rezervno izvorište, niti mogućnost opskrbe vodom za piće na
drugi način, može se privremeno odobriti da količina pojedinih tvari bude
iznad MDK propisanih ovim pravilnikom, a njihova koncentracija ne smije
biti štetna za zdravlje ljudi.

Opskrba pućanstva vodom za piće u smislu stavka 1. ovog članka može
se dopustiti najviše sedam dana.

Članak 12.

U vodi za piće u redovnim prilikama nije dopuštena prisutnost bojnih
otrova.

Za vrijeme izvanrednog stanja, ratnog stanja ili neposredne ratne opasnosti,
voda za piće koja sadrži bojne otrove u koncentracijama iz TABLICE 4, koja
je otisnuta uz ovaj pravilnik i njegov je sastavni dio, može se upotrebljavati
najduže sedam dana, u količini do tri litre dnevno.

Članak 13.

Ako je povećana vrijednost prirodne radioaktivnosti utvrđene za to područje,
radioaktivne tvari u vodi za piće utvrđuju se periodično, određivanjem
ukupne alfa-aktivnosti i beta-aktivnosti, prema TABLICI 5, koja je otisnuta
uz ovaj pravilnik i njegov je sastavni dio.

Ako ukupna alfa-aktivnost i beta-aktivnost, uključujući i niskoenergetske
čestice beta emisije (3H14C), premašuje dopuštenu razinu, određuje se i
udio pojedinih radionuklida, u skladu s propisom o maksimalnim granicama
radioaktivne kontaminacije čovjekovog okoliša i o provedbi dekontaminacije.

Članak 14.

Stupanjem na snagu ovog pravilnika prestaju važiti:

1) Pravilnik o načinu uzimanju uzoraka i metodama za laboratorijsku
analizu pitke vode ("Narodne novine", br. 53/91). jedne ambalanna
jedinica obuhvaća s pojedinačnih kom. u originalnoj ambalaži.

2) Pravilnik o higijenskoj ispravnosti vode koja služi za javnu opskrbu
stanovništva kao voda za piće ili za proizvodnju živežnih namirnica namijenjenih
prodaji ("Narodne novine", br. 53/91).

Članak 15.

Ovaj pravilnik stupa na snagu osmog dana od dana objave u "Narodnim
novinama"

Klasa:011-02/94-01/46

Broj : 534-02-115-94-2

Zagreb, 5. svibnja 1994.

Ministar zdravstva

**prof. dr. sc. Andrija Hebrang, v. r.**

---

![](dodaci/1994/0805-01.gif)
![](dodaci/1994/0805-02.gif)
![](dodaci/1994/0805-03.gif)
![](dodaci/1994/0805-04.gif)

Za određivanje radioaktivnosti vode uzima se količina uzoraka od najmanje 5l i po mogućnosti
potrebno ga je što prije dostaviti u laboratorij i obraditi.

**Mikrobioloških svojstava, virusa, parazita i planktona**

Uzorak vode za bakteriološku analizu uzima se u čistu sterilnu bocu u količini koja je dostatna da se izvrši analiza "A", "B" ili
"C" iz Tablice 2 pod D ovog Pravilnika.

U bocu za uzimanje klorirane vode dodaje se prije sterilizacije dovoljno natrijevog tiosulfata (Na2S2O3) da
daje u uzorku koncentraciju od oko 100mg/l.

Prilikom uzimanja uzorka voda se pusti da teče jakim mlazom barem 2 do 3 minute, a nakon toga se boca napuni
i pažljivo začepi.

Ako se voda uzima iz slavine s mrežicom obavezno ju treba skinuti.

Uzorak vode iz zdenca spremnika i cisterne uzima se pomoću crpca ili boce opterećene utegom.

U slučaju da uzorak nije moguće obraditi unutar jednog sata potrebno ga je transportirati u rashlađenom
uređaju u roku šest sati. Primljeni se uzorak u laboratoriju u principu odmah obrađuje, a u protivnom se čuva u hladnjaku
na 4° ne duže od 12 sati.

Uzorak vode za virusološku analizu uzima se u sterilnu posudu od 10 litara i potrebno ga je što prije dostaviti
u laboratorij, ali ne čekati duže od 48 sati.

Za analizu parazita treba uzeti barem 2-4 l vode, a obradu treba obaviti odmah nakon uzimanja, a najkasnije nakon 48 sati. Ako to nije
moguće potrebno je uzorak konzervirati laganim grijanjem (15 min. na 57° u vodenoj kupelji).

Uzorak vode za utvrđivanje planktona uzima se planktonskom mrežom i crpcem i transportira se u posudi od 2 litre.
U slučaju da se uzorak neće odmah ispitati potrebno mu je odmah po uzimanju dodati
po 5 ml formalina (37-42%) na svakih 100 ml vode.

NAPOMENA

Svaki uzorak vode treba biti označen sa svim neophodnim podacima kao što su
mjesto uzimanja, datum, temperatura vode, koncentracija rez. klora, vrsta analize i sl.

Pravilnik, NN 46/1994-805
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)